Učenje na daljavo: **Z G O D O V I N A** – 6.a, 6.b in 6.c razred

6. teden: 20. 4. – 24. 4. 2020

Pozdravljeni učenci!

Smo v začetku 6. tedna učenja na daljavo. Pohvala vsem, ki delate sproti in vestno.

Zelo pomembno je tudi ponavljanje in utrjevanje že znanega, zato da znanje ne gre v pozabo. Želim, da v teku tedna najdeš tudi nekaj časa za utrjevanje, da bo prehod v naslednji razred lažji in bo podlaga dobra.

Pa pogumno naprej… in **veselo na delo ☺**

Preden se lotiš dela, natančno preberi spodnja navodila.

**POMEMBNO!!!**

V tem tednu mi **boste šestošolci sporočili kako vam gre, tako, da mi boste poslali 1 sliko** (v PDF formatu) **opravljene naloge**, ki vas čaka v spletni učilnici.

Sporočilo boš mi poslal/-a šele takrat, ko boš tedensko nalogo opravil/-a v celoti.

**Torej, nalogo oddaš pod "SLOVENSKA MATERIALNA IN NEMATERIALNA DEDIŠČINA – miselni vzorec" in ne pošiljaš vsega, kar si naredil.** Naloge mi ne pošiljaš na e-mail, temveč v spletno učilnico.

Za vsa vprašanja, dileme in dodatna pojasnila ti bom v teku tedna na razpolago preko e-naslova: petra.desman@guest.arnes.si

Bodite dobro ☺ ☼

Petra Dešman Senčar

1. snov: NEMATERIALNA (NESNOVNA) DEDIŠČINA

S tem poglavjem nadaljujejo s spoznavanjem slovenske dediščine – tokrat nematerialne (nesnovne), torej tiste, ki je ne moremo prijeti, oživi pa takrat, ko nam jo nekdo prikaže (npr. rokodelci, ljudski godci, plesalci...).

- Vsebino tabelske slike, ki ti jo prilagam, si prepiši v zvezek.

- Ko končaš s prepisom, odpri učbenik, str. **68** (starejša izdaja učbenika) oz. **84** (novejša izdaja) ter si **preberi** poglavja te snovi. Bodi pozoren na besedilo ob strani učbenika. Za lažjo predstavo, kje se posamezni primerki tovrstne dediščine nahajajo, imaš v uvodu v modro poglavje v učbeniku zemljevid Slovenije. Tudi prostorska predstava je zelo pomembna.

Da boš lažje razumel to poglavje, so ti lahko v pomoč spodnji video posnetki. Seveda pa lahko poiščeš še kakšne druge, ki tudi govorijo o primerih slovenske nesnovne dediščine, saj je le-ta na pri nas zelo bogata.

- Kurenti: <https://www.youtube.com/watch?v=oVOjdRCOf0s>

- Zeleni Jurij in folklorni ples: <https://www.youtube.com/watch?v=ADKz_P3-XVs>

- Barvanje belokranjskih pisanic: <https://www.youtube.com/watch?v=fBIX6o5y3ik>

- Otroške ljudske pesmi: <https://www.youtube.com/watch?v=yQATZEU0QaU>

**POMEMBNO!**

**Tvoja naloga:**

V tem tednu boš opravil tudi **nalogo** – ***miselni vzorec o slovenski materialni in nematerialni dediščini***. Narediš ga na list A4 in ga nato prilepiš v svoj zvezek.

Ko boš delal/-a miselni vzorec, si pomagaj z zapisom v učbeniku (str. 66 – 68 = starejša izdaja oz. 82 – 84 = novejša izdaja) in na osnovi tega besedila - informacij oblikuj svoj izdelek. Izpiski naj bodo kratki, jedrnati!

Ko končaš z izdelavo miselnega vzorca, ga prilepi v zvezek in ga fotografiraj ter mi to sliko oddaj v spletno učilnico (ne na e-mail!!!). Tvojo aktivnost si bom zabeležila!

**Pa ne pozabi ponavljati preteklih snovi in ne pozabi na izdelavo časovnega traku – iz te naloge dobiš oceno !!!**

**O natančnem datumu oddaje časovnega traku boš še obveščen/-a!**

 

 